Държавен вестник, бр. 94, 2005 г., стр. 2

С Т Р .  2
ДЪРЖАВЕН  ВЕСТНИК
Б Р О Й  94
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 361
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
туризма, приет от ХL Народно събрание на
10 ноември 2005 г.
Издаден в София на 17 ноември 2005 г.
Президент на републиката: Георги Първанов
Подпечатан с държавния печат.
Министър на правосъдието: Георги Петканов
ЗАКОН
за изменение и допълнение на Закона за ту-
ризма (обн., ДВ, бр. 56 от 2002 г.; изм., бр. 119 и
120 от 2002 г., бр. 39 от 2004 г., бр. 28 и 39 от
2005 г.)
§ 1. Член 1 се изменя така:
“Чл. 1. (1) Този закон урежда обществени-
те отношения, свързани с осъществяването на
управлението и контрола в туризма, взаимо-
действието на държавата и общините при осъ-
ществяването на дейностите, свързани с ту-
ризма, както и участието на юридически лица
с нестопанска цел и физически лица в тези
дейности.
(2) Държавната политика в туризма се опре-
деля от Министерския съвет.
(3) Държавните органи в рамките на своята
компетентност провеждат държавната полити-
ка в туризма и създават подходящи условия за
неговото развитие.”
§ 2. В чл. 3, ал. 3 се правят следните измене-
ния и допълнения:
1. В т. 2 думите “къмпинги и туристически
хижи” се заменят с “и къмпинги”.
2. В т. 5 накрая се поставя тире и се добавя
“плажове към естествени водни обекти (мор-
ски, речни и езерни) и плажове към изкуст-
вени водни обекти (язовирни и към плувни
басейни)”.
3. В т. 6 накрая се поставя тире и се добавя
“ски-писти за алпийски ски и сноуборд и ски-
писти за ски-бягане”.
4. Създава се т. 10:
“10. туристическите хижи—туристически
хижи, туристически учебни центрове и турис-
тически спални и заведения за хранене, приле-
жащи към туристическите хижи—туристичес-
ки столови, туристически бюфети и туристи-
чески столови със сервитьорско обслужване.”
§ 3. Създава се чл. 3а:
“Чл. 3а. (1) Не се допуска отказ от предос-
тавяне на туристически услуги в туристически
обекти по чл. 3, ал. 3, както и предоставянето
им с по-ниско качество или при по-неблагоп-
риятни условия, основани на признаците по
чл. 4, ал. 1 от Закона за защита срещу дискри-
минацията.
(2) Лицата, предоставящи туристически ус-
луги в туристически обекти по чл. 3, ал. 3, са
длъжни да обявяват техните цени в еднакъв
размер спрямо всички туристи, като не се до-
пуска различно третиране на туристите или
поставянето на част от тях в по-неблагоприят-
но положение спрямо друга част от тях, основа-
ни на признаците по чл. 4, ал. 1 от Закона за
защита срещу дискриминацията.
(3) Изискванията на ал. 2 се прилагат и в
случаите, когато обявените цени на туристи-
ческите услуги се посочват в Интернет, в рек-
ламни и търговски брошури и издания, както и
в радио- и телевизионни предавания.”
§ 4. Член 5 се изменя така:
“Чл. 5. (1) Специализиран орган на Минис-
терския съвет за ръководство, координиране и
контрол в областта на туризма е Държавната
агенция по туризъм.
(2) Държавната агенция по туризъм е юри-
дическо лице на бюджетна издръжка със седа-
лище София.
(3) Агенцията се ръководи и представлява
от председател, който се определя с решение на
Министерския съвет.
(4) Дейността, структурата, организацията
на работа и съставът на агенцията се определят
с устройствен правилник, приет от Министерс-
кия съвет по предложение на председателя на
Държавната агенция по туризъм.”
§ 5. Създава се чл. 5а:
“Чл. 5а. Председателят на Държавната аген-
ция по туризъм осъществява държавното уп-
равление в туризма, като:
1. разработва краткосрочни концепции и
програми за развитие на туризма и предлага на
Министерския съвет за приемане стратегия за
развитие на туризма;
2. организира и координира контрола върху
качеството на туристическия продукт; извършва
регистрация за туроператорска или туристичес-
ка агентска дейност и категоризация на туристи-
чески обекти в предвидените от закона случаи;
3. разработва и контролира изпълнението
на годишната програма за разходване на сред-
ствата за държавното финансово подпомага-
не на развитието на туризма, в т. ч. на годиш-
ната програма за национална туристическа
реклама;
4. провежда съвместно с компетентните ве-
домства държавната политика по отношение
на обучението и повишаване квалификацията
на кадрите в туризма;